અમદાવાદ-સરકાર દ્વારા પર્યાવરણના પ્રશ્ને બીટ પ્લાસ્ટિક પોલ્યૂશન કેમ્પેઇન હેઠળ આકરાં પગલાં લેવાઇ રહ્યાં છે અને ઉત્પાદન યુનિટોને બંધ કરવામાં આવી રહ્યાં છે. દરમિયાન ગુજરાત પ્લાસ્ટીક મેન્યુફેક્ચરર્સ એસોસિએશન-જીપીએમએના જણાવ્યું છે કે આ ઉદ્યોગમાં પ્રતિબંધ પછી કટોકટીનો સામનો કરવાની સ્થિતિ સર્જાશે. ગુજરાતમાં આશરે 2000થી વધુ એસએમઈ યુનિટ બંધ થવાની કગાર પર આવી ગયાં છે. જેમાં અમદાવાદ, વડોદરા, રાજકોટ સહિતના વિવિધ શહેરોમાં પ્લાસ્ટિક પ્રતિબંધના કારણે 50,000 લોકો રોજગારી ગુમાવશે.